**ТЕХНИЧКА СПЕЦИФИКАЦИЈА**

* **Машина генерално ремонтована**
* Трактор гусеничар, полован, са риперима, са хидрауличним англдозерским уређајем, сигурносном ROPS/FOPS кабином
* Мотор нето снаге, минимум од 100 kW, по ISO 9249.
* Запремина мотора: минумум 5600 cm3
* Ходни строј – гусенични варене кутијасте конструкције.
* Тежина машине са англдозерским уређајем, покретном потезницом, стандардном опремом, средствима за хлађење, сва уља, минимум од 16.000 kg.

**Понуђач је у обавези:**

- Да достави доказ о власништву.

- Дати гаранцију на булдозер минимум 1 година или 1.000 радних сати. Из гаранције се изузимају сва оштећења која настану као последица физичког оштећења.

- Булдозер мора бити у технички исправном и возном стању (исправан мотор, очувана каросерија, није ударан и хаварисан без скривених мана).

- Отклањање кварова у гарантном року

Понуђач је дужан, да у складу са Уговором, отклони о свом трошку све неисправности испорученог булдозера, које подлежу гаранцији, а о којима га је обавестио Наручилац и то на начин да приступи интервенцији (отклањању квара) на локацији Наручиоца у року од пет (5)дана од момента пријема писменог обавештења о насталим неисправностима, које му је доставио Наручилац, и да отклони неисправности у складу са правилима струке у разумном року, а који не може бити дужи од 10 радних дана од дана приступа интервенцији.

Уколико је за отклањање квара потребно више од 10 радних дана ( у случају тежег квара на машини) Понуђач је дужан да Наручиоцу достави писани захтев за продужење рока за отклањање насталог квара, са додатним образложењем , на који Наручилац даје сагласност.

Уколико је поправка захтевнија и захтева озбиљнији сервис и транспорт код испоручиоца, испоручилац је обавезан да о свом трошку изврши транспорт и поправку машине и исправну је врати у Трговишту, односно Наручиоцу.

- Понуђени булдозер мора бити хомологован према правилницима важећим у Републици Србији.

- Уз испоручени булдозер предаје се стручно техничка документација (комплетна техничка документација за регистрацију булдозера.

- Уз понуду доставити доказе да понуђени булдозер одговара техничкој спецификацији из конкурсне документације, доставити 5 фотографија булдозера, видљив са свих страна. У случају недостављања доказа понуда ће се третирати као неодговарајућа.

**Начин и рок плаћања:**

Плаћање ће се извршити по извршеној испоруци, потписивању записника о квалитативном и квантитативном пријему булдозера, а на основу достављеног рачуна, у року од најкасније до 45. дана.

**Рок испоруке:**

Продавац је дужан да добро кооје је предмет јавне набавке испоручи најкасније у року од 5 дана од дана закључења уговора.

**Место испоруке:**

На адреси Купца, Трговиште, улица ЈНА 40Б.

**Рок важења понуде:**

Рок важења понуде не може да буде краћи од 30 дана од дана отварања понуде

***Напомена:***

Наручилац ће пре доношења Одлуке о најповољнијој понуди формирати техничку комисију која ће контролисати квалитет, тако што ће извршити механички преглед булдозера и упоредити техничке карактеристике понуђеног булдозера са карактеристикама које је понуђач навео у својој понуди (а које морају да буду у складу са техничком спецификацијом из конкурсне документације).

Техничка комисија задржава дискреционо право да понуђено добро оцени као неодговарајуће у односу на захтеване техничке карактеристике уколико се процени да булдозер није у добром стању и да својим квалитетом не одговара потребама наручиоца.

Наручилац задржава право да одустане од набавке уколико не добије најмање једну прихватљиву понуду у погледу испуњености свих услова техничких карактеристика.

Наручилац